ලාහුගල
ලාහුගල යනු ශ්‍රී ලංකාවේ, නැගෙනහිර පළාතේ අම්පාර දිස්ත්‍රික්කයේ පිහිටා ඇති සුළු නගරයකි. එය කොළඹ-මඩකලපුව මහා මාර්ගයේ, පොතුවිල් නගරයේ සිට  පමණ දුරින් පිහිටා ඇත.

ඉතිහාසය
පුරාණ අනුරාධපුර යුගයේ පටන් ලාහුගල ජනාවාසව පැවතෙන්නට ඇතැයි විශ්වාස කෙරේ. එසේම මෙම ප්‍රදේශය රුහුණු රාජධානියේ කොටසක් ලෙස පැවත තිබේ. ප්‍රදේශය පුරා විසිර ඇති පුරාණ නටඹුන් ස්ථාන ලාහුගල ඉතිහාසය කෙරේ සාධක සපයයි. බොහොමයක් හමුව ඇති නටඹුන් මහානාග රජ පරම්පරාවට සබැදෙයි.

අධ්‍යාපනය
ලාහුගල ප්‍රදේශීය ලේකම් කොට්ඨාශයට අයත් රජයේ පාසල් ලැයිස්තුව පහත දැක්වෙයි.
 පානම මහා විද්‍යාලය.
 ලාහුගල මහා විද්‍යාලය.
 හුලන්නුගේ විද්‍යාලය.
 පරණ ගොවිපොල විද්‍යාලය.
 රජයේ මිශ්‍ර දෙමළ විද්‍යාලය.

සංචාරක ආකර්ෂණ

 ලාහුගල කිතුලාන ජාතික උද්‍යානය - 1980 වසරේ ඔක්තෝබර් 1 වන දින ජාතික උද්‍යානයක් ලෙස නම්කරන ලද ලාහුගල කිතුලාන ජාතික උද්‍යානය දිවයිනේ කුඩාම වනෝද්‍යාන අතඅරින් එකකි.
 මඟුල් මහා විහාරය - ලාහුගල පිහිටි පුරාස්ථානයක් වූ මඟුල් මහා විහාරය ක්‍රි.පූ. 2වන සියවසේ කාවන්තිස්ස රජ විසින් ගොඩනංවන ලද්දකි. ඇතා පිට ඇත් ගොව්වා නිරූපිත ප්‍රසිද්ධ සදකඩපහණ පිහිටා ඇත්තේද මෙම විහාරස්ථානයෙහිය.
 නීලගිරිසෑය - නීලගිරිසෑය ලාහුගල පිහිටි පුරාණ ස්ථූපයක් වේ.
 ලාහුගල කොට වෙහෙර - ශ්‍රී ලංකාවේ කොට වෙහෙර සම්ප්‍රදායට ස්ථූප චතුර්තය අතුරින් ලාහුගල පිහිටි ස්ථූපය වේ.
 ලාහුගල කිරි වෙහෙර - ලාහුගල පිහිටි කිරි වෙහෙර වර්ථමානයේදී රජය විසින් පුරාස්ථානයක් ලෙස ප්‍රකාශයට පත් කොට තිබේ.

මූලාශ්‍ර

බාහිර සබැදි 
 ලාහුගල ප්‍රදේශීය ලේකම් කොට්ඨාශය

අම්පාර දිස්ත්‍රික්කය